CELEX: 62012TN0163
Language: fi
Date: 2012-04-11 00:00:00
Title: Asia T-163/12: Kanne 11.4.2012 — Ternavsky v. neuvosto

2.6.2012   
            
            
               FI
            
            
               Euroopan unionin virallinen lehti
            
            
               C 157/11
            
         Kanne 11.4.2012 — Ternavsky v. neuvosto
   (Asia T-163/12)
   2012/C 157/19
   Oikeudenkäyntikieli: ranska
   
      Asianosaiset
   
   
      Kantaja: Anatoly Ternavsky (Moskova, Venäjä) (edustajat: asianajajat C. Rapin ja E. Van den Haute)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan esillä olevan kanteen tutkittavaksi
            
         
               —
            
            
               kumoamaan Valko-Venäjään kohdistettavista rajoittavista toimenpiteistä annetun päätöksen 2010/639/YUTP täytäntöönpanosta 23.3.2012 annetun neuvoston täytäntöönpanopäätöksen 2012/171/YUTP liitteessä II olevan 2 kohdan ja Valko-Venäjää koskevista rajoittavista toimenpiteistä annetun asetuksen (EY) N:o 765/2006 8 a artiklan 1 kohdan täytäntöönpanosta 23.3.2012 annetun neuvoston täytäntöönpanoasetuksen (EU) N:o 265/2012 liitteessä olevan 2 kohdan
            
         
               —
            
            
               velvoittamaan neuvoston korvaamaan oikeudenkäyntikulut
            
         
               —
            
            
               siinä tilanteessa, että unionin yleinen tuomioistuin katsoo, ettei lausunnon antaminen asiasta ole tarpeen, velvoittamaan neuvoston korvaamaan oikeudenkäyntikulut unionin yleisen tuomioistuimen työjärjestyksen 87 artiklan 6 kohdan ja 90 artiklan a alakohdan perusteella.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste perustuu tosiseikkojen ilmeisen virheelliseen määrittämiseen siltä osin kuin kyse on syistä, joiden johdosta kantaja kirjattiin luetteloon toimenpiteiden kohteena olevista henkilöistä, jotka mainitaan neuvoston säännöksissä.
            
         
               2)
            
            
               Toinen kanneperuste perustuu riidanalaisten säännösten perustelujen puutteellisuuteen, koska esitetyt perustelut eivät ole mitenkään hyödyllisiä kirjaamisen tarpeen ymmärtämiseksi.
            
         
               3)
            
            
               Kolmas kanneperuste perustuu päätöksen 2010/639/YUTP ja asetuksen (EY) N:o 765/2006, sellaisina kuin ne ovat muutettuina, rikkomiseen sekä syrjintäkiellon periaatteen loukkaamiseen yhtäältä siksi, että riidanalaisten säännösten soveltamisala on ulotettu liikemieheen osoittamatta, että hän olisi toimillaan tukenut presidentti Lukashenkoa, ja toisaalta siksi, että muita liikemiehiä, joiden neuvosto myös katsoo olevan läheisiä Valko-Venäjän valtaapitävien kanssa, ei kantajasta poiketen ole kirjattu eurooppalaisiin luetteloihin seuraamusten kohteena olevista henkilöistä.